آمریکا پرزیدنتی دونالد ترامپ، سئچیم کامپانیاسین‌داکی وعدلرینی حیاتا کئچیرمکده گئجیکمیر.
یئنی پرزیدنت، مکزیک مرزینه، 'دیوار وعده‌سینی ده یئرینه گتیردی.
آغ ائو، ترامپ‌ین مکزیک مرزینه دیوار اؤرولمسینی نظرده توتان امری ایمضالادیغینی آچیقلاییب.
آچیقلامادا، 'بونون، اؤلکه‌یه قانونی اولمایان گیریش‌لری اؤنلمک اوچون آتیلا‌جاق آددیم‌لارین ایلکی اولدوغو ایفاده‌سی دقت چکدی.
آغ ائو سؤزچوسو شان اسپایسر، دیوارین "آمریکایا جینایت و غیری-قانونی گؤچ آخینینی" آزالداجاغینی قید ائتدی.
ایمضانین، مکزیک خاریجی ایشلر ناظیری لویس ودیگری‌ن واشینگتون سفری‌نین درحال اؤنجه‌سینده آتیلماسی دقت چکدی.
مکزیک دولت باشقانی پنا نیتو ایسه ترامپ ایله 31 ژانویه‌ده بیر یئره گله‌جک.
نیتو، دونن (چرشنبه آخشامی) ائتدیگی آچیقلامادا، یئنی آمریکان رهبرلیگی ایله ایلیشگی‌لری‌نین عاقیبتینه دایر ایلک سیگنال‌لاری وئرمیشدی.
مکزیک لیدری، ایقتیصادین آمریکایا آسیلی‌لیغی‌نین آزالدیلماق ایستدیک‌لرینی و برزیل‌ ایله آرژانتین کیمی لاتین آمریکا اؤلکه‌لری ایله علاقه‌لرین یئنی‌دن یاپیلاندیریلاجاغینی قید ائتمیشدی.
دیگر طرف‌دن، ترامپ‌ین، ایمضالایاجاغی بیر فرمان ایله "سوریه‌ده خالقین قورونماسی اوچون اعتبارلی بؤلگه‌لر یارادیلماسی تعلیماتی وئرجگی ادعا ائدیلدی.
آمریکان مئدیاسیندا یئر آلان و آچیق منبع‌لرده گؤروله ایمضا‌سیز بیر پرزیدنت فرمان لاییحه‌سینده، "سوریه‌ده اعتبارلی بؤلگه‌لر یارادیلماسی" مادده‌سی یئر آلدی.
"اجنبی‌لرین تروریست حادثه‌لرین‌دن اؤلکه‌نی قوروماق" باشلیق‌لی لاییحه‌سینی آلتینجی مادده‌سینده "سوریه خالقی‌نین قورونماسی اوچون اعتبارلی بؤلگه‌لر یارادیلماسی" تکلیف ائدیلیر.
لاییحه متنینده آمریکا ساوونما ناظیرلیگی و خاریجی ایشلر ناظیرلیگی‌نین، سوریه‌ده و قونشو اؤلکه‌لرده اعتبارلی بؤلگه‌لر یارادیلماسی اوچون 3 آی ایچینده لاییحه بیر پلان حاضیرلاماسی نظرده توتولور.
